open-index/open-wikipedia-markdown huggingface dataset:
Boggel-eenhoringvis

Die **Boggel-eenhoringvis** (*Naso brachycentron*) is 'n vis wat voorkom in die Indiese-Pasifiese area en aan die ooskus van Afrika vanaf Kenia tot by Sodwanabaai. In Engels staan die vis bekend as die *Humpback unicornfish*.

## Identifikasie 
Die vis word tot 60&nbsp;cm lank. 'n Kenmerk van die vis is die boggel op die rug. Slegs die mannetjies ontwikkel 'n horing op die voorkop. Die boonste gedeelte van die lyf is blou-grys met 'n wit onderkant en daar is wit spikkels om die oë en agter die kop. Die onvolwasse vissies is grys en stertvin basis is wit.

Hulle leef in aflandige koraalriwwe in water wat 8 tot 30m diep is. Hulle is alleenlopers maar soms as pare saamleef en ook in klein groepies. Die vis vreet alge en soöplankton. Hierdie spesie word minder dikwels gesien.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Coastal Fishes of Southern Africa. Phil & Elaine Heemstra. 2004. 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://fishbase.org/summary/Naso-brachycentron.html
Gespikkelde eenhoringvis

Die **Gespikkelde eenhoringvis** (*Naso brevirostris*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Kenia tot by Durban. Die onvolwasse klein vissies is al opgemerk in Algoabaai. In Engels staan die vis bekend as die *Spotted unicornfish*.

## Identifikasie 
Die vis word tot 60&nbsp;cm lank. Die volwasse vis het die horing tussen die oë op die voorkop wat kenmerkend van die sub-familie is. Die kop en lyf is olyfbruin tot grys met vertikale, donker strepe wat oor die sye strek. Die stertvin is ligkleurig. Daar is soms 'n ligte, blouwit band wat vertikaal oor die voorste gedeelte van die lyf strek. Hierdie band se kleur kan ligter word na aanleiding van die gedrag van die vis. Die onvolwasse visse het klein donker spikkels op die kop en lyf in stede van lyne.

Die onvolwasse vis vreet alge en die volwasse vis vreet soöplankton. Hulle leef in klein groepies saam en verkies die boonste skuins helling van aflandige riwwe in water wat 4 tot 45m diep is. Hierdie spesie is volop.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Coastal Fishes of Southern Africa. Phil & Elaine Heemstra. 2004. 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://fishbase.org/summary/Naso-brevirostris.html
Genes, Brain and Behavior

***Genes, Brain and Behavior*** (*Genes Brain Behav.*; ISSN 1601-183X) is 'n wetenskapsjoernaal gepubliseer deur die International Behavioural and Neural Genetics Society. Dit het in 2002 ontstaan. Die journaal is tot 2011 geredigeer deur Wim Crusio en sedert 2012 deur Andrew Holmes.

## Verwysings 
## Eksterne skakels 
* *Genes, Brain and Behavior* se tuisblad
21 (album)

**21** is die tweede ateljee-album van die Britse sangeres Adele wat in 2011 vrygestel is.

## Snitte en snitlengtes 
# *Rolling in the Deep* – 03:48
# *Rumour Has It* – 03:43
# *Turning Tables* – 04:10
# ''Don't You Remember* – 4:03
# *Set Fire to the Rain* – 04:02
# *He Won't Go* – 04:38
# *Take It All* – 03:48
# *I'll Be Waiting* – 04:01
# *One and Only* – 05:48
# *Lovesong* – 05:16
# *Someone Like You'' - 4:45
Nagpur

**Nagpur** (Marathi: नागपुर, *Nāgpur*) is 'n groot stad aan die oewer van die Nagrivier en die winterhoofstad van die Indiese deelstaat van Maharashtra. Die stad lê in die sentrum van die land en is 'n nywerheids-, vervoer- en kultuursentrum. Nagpur het 'n bevolking van 2&nbsp;405&nbsp;421 in 2011 gehad en het 'n oppervlakte van 218&nbsp;km².

## Sport 
Nagpur beskik met die Vidarbha-krieketverenigingstadion en die ouer Vidarbha-krieketverenigingveld oor twee belangrike toetskrieketstadions. In die stad speel beide die Indiese nasionale krieketspan en die Indiese nasionale vrouekrieketspan van hulle tuiswedstryde. In Nagpur is onder andere wedstryde tydens die Vrouekrieketwêreldbeker 1997, die krieketwêreldbekertoernooie in 1987, 1996 en 2011, asook die T20I-wêreldbeker 2016 en die gelyktydige T20I-vrouewêreldbeker 2016, aangebied.

## Eksterne skakels 
*  
*   Amptelike webwerf
*
Adana

**Adana** is die vyfde grootste stad in die suide van Turkye en lê naby die suidelike kus van die Middellandse See. Die stad het 'n bevolking van 1&nbsp;617&nbsp;284 in 2011 gehad en het 'n oppervlakte van 198&nbsp;km². Adana is tans die hoofstad van die Adana-provinsie in Anatolië.
Bruindoktervis

Die **Bruindoktervis** (*Acanthurus nigrofuscus*) is 'n vis wat in die Indiese-Pasifiese area en aan die ooskus van Afrika vanaf die Rooisee tot by Koffiebaai voorkom. In Engels staan die vis bekend as die *Brown surgeon*.

## Voorkoms 
Die lyf is reghoekig en die kop en lyf is bruin. Daar is partykeer blougrys horisontale strepe op die lyf, 'n swart kol agter, by die einde van die dorsale vin en soms ook een agter, by die einde van die anale vin. Daar is klein oranje kolletjies op die kop en bors gedeelte. Die vis word tot 20&nbsp;cm groot.

## Habitat 
Die vis leef in koraal- en rotsriwwe in water wat 2 –25&nbsp;m diep is en die onvolwasse visse leef in getypoele. Hulle kom meestal in groepe voor en is die volopste van die doktervisse in Suid-Afrika.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Acanthurus-nigrofuscus.html
Konya

**Konya** is die sewende grootste stad in die suide van Turkye sowat 200&nbsp;km suidelik van die hoofstad Ankara. Die stad het 'n bevolking van 1&nbsp;036&nbsp;027 in 2011 gehad en het 'n oppervlakte van 39&nbsp;000&nbsp;km². Konya is tans die hoofstad van die Konya-provinsie in Anatolië.
Komsomolsk aan die Amoer

**Komsomolsk aan die Amoer** (Russies: Комсомо́льск-на-Аму́ре, *Komsomolsk-na-Amoere*) is ’n stad in Chabarofsk-krai, Rusland. Dit is aan die linkeroewer van die Amoer-rivier geleë. Die bevolking in 2014 was 254&nbsp;934.

## Geografie en klimaat 
Komsomolsk en sy voorstede strek 30&nbsp;km ver aan die linkeroewer van die Amoer-rivier. Die rivier is by dié punt tot 2,5&nbsp;km breed. Die stad is 356&nbsp;km van die krai se hoofstad, Chabarofsk, geleë en sowat 300&nbsp;km van die Stille Oseaan af. Die naaste ander groot stad is Amoersk, sowat 45&nbsp;km na die suide.

Temperature kan wissel met tot 50&nbsp;ºC deur die jaar, met ’n gemiddelde dagtemperatuur van -29&nbsp;ºC in Januarie en 26&nbsp;ºC in Julie.

## Geskiedenis 
Die terrein waar Komsomolsk vandag lê, is in die 13de eeu deur Mongole verower. Dit het toe deel van die Mongoolse Ryk geword en in 1858 deel van die Russiese Ryk.

In 1860 is die dorpie Permskoje (Пе́рмское) daar gestig. In 1931 het die Sowjet-regering aangekondig dat dit skeepswerwe daar wil bou. Bouwerk het in 1932 begin. Vrywilligers van Komsomol, die jeugliga van die Kommunistiese Party, is grootliks gebruik om die stad te bou, vandaar die naam. Baie Goelag-gevangenes in die gebied is egter ook ingespan. Die agtervoegsel "aan die Amoer" is later bygevoeg om dit te onderskei van ander dorpe met dieselfde naam.

Sedert die einde van die 1930's het die stad ontwikkel in ’n streeksentrum vir nywerhede soos skeepsbou, metallurgie en olieraffinadery.

## Susterstede 
*  Jiamusi, Volksrepubliek China
*  Kamo, Japan

## Verwysings 
## Eksterne skakels 
* Sport in Komsomolsk aan die Amoer

* 15px Hierdie artikel is vertaal uit die Engelse Wikipedia
Joezjno-Sachalinsk

**Joezjno-Sachalinsk** (Russies: Ю́жно-Сахали́нск) is die hoofstad van Sachalin-oblast, Rusland, wat Sachalin-eiland en die Koerile insluit. Die bevolking in 2013 was 190&nbsp;227. Dit was van 1882 tot 1905 bekend as **Wladimirofka** (Владимировка) en van 1905 tot 1946 as **Tojohara** (Japannees: 豊原).

## Geskiedenis 
duimnael|links|Die vroeë dae van Wladimirofka.
Die stad was aanvanklik ’n klein dorpie met die naam Wladimirofka wat in 1882 deur gevangenes gestig is. Ná die Russies-Japannese Oorlog van 1904–1905 is die suidelike deel van Sachalin-eiland aan Japan toegeken en Wladimirofka is hernoem tot Tojohara.

Aan die einde van die Tweede Wêreldoorlog is die Japannese deel van Sachalin-eiland deur Sowjet-troepe beset. Die stad het deel van die Sowjetunie geword en is Joezjno-Sachalinsk genoem.

Vanweë groot beleggings deur oliemaatskappy in veral die noordelike deel van die eiland, het dit aansienlik gegroei. Die aanvraag na natuurlike hulpbronne deur Japan, China en Suid-Korea verseker dat die eiland nog lank gaan vooruitgaan.

## Demografie 
Die meeste inwoners is etniese Russe, maar daar woon ook ’n aansienlike aantal Koreane, asook verskeie minderheidsgroepe, in die stad.

## Eksterne skakels 
* Amptelike webtuiste 
* Geskiedenis  

* 15px Hierdie artikel is vertaal uit die Engelse Wikipedia
Lutjanidae

Die **Jobvisse en Snappers** (*Lutjanidae*) is 'n vis-familie van die orde Perciformes. Die familie bevat dertien genera met minstens 105 spesies. Ses en twintig van die spesies word aan die Suid-Afrikaanse kus aangetref.

## Kenmerke 
Die familie word tussen 33&nbsp;cm tot 1.3&nbsp;cm lank.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Aphareus*
::* *Aphareus furca* – Bloukleintand-jobvis
::* *Aphareus rutilans* - Kleintand-jobvis

* *Aprion*
::* *Aprion virescens* - Groen-jobvis

* *Etelis*
::* *Etelis coruscans* - Robyn-snapper

* *Lutjanus*
::* *Lutjanus argentimaculatus* - Rivier-snapper
::* *Lutjanus bohar* - Tweekol-snapper
::* *Lutjanus ehrenbergii* - Swartkol-snapper
::* *Lutjanus fulviflamma* - Dorie-snapper
::* *Lutjanus fulvus* - Geelstreep-snapper
::* *Lutjanus gibbus* - Boggel-snapper
::* *Lutjanus kasmira* - Blouband snapper
::* *Lutjanus lutjanus* - Geelsnapper
::* *Lutjanus monostigma* - Eenkol-snapper
::* *Lutjanus notatus* - Bloustreep-snapper
::* *Lutjanus rivulatus* - Gespikkelde snapper
::* *Lutjanus russellii* - Russell se snapper
::* *Lutjanus sanguineus* - Bloed-snapper
::* *Lutjanus sebae* - Keiser-snapper

* *Macolor*
::* *Macolor niger* - Swartnooi

* *Paracaesio*
::* *Paracaesio xanthura* - Geelstert-piesang

* *Pristipomoides*
::* *Pristipomoides filamentosus* - Dagbreek-jobvis
::* *Pristipomoides zonatus* - Skeweband-snapper

## Galery 

Lêer:Etcar u0.gif|*Etelis carbunculus*
Lêer:Lutjanus apodus2.jpg|*Lutjanus apodus*
Lêer:Snapper6.jpg|Skool van *Lutjanus bohar*
Lêer:Kash.snapper.jpg|*Lutjanus kasmira*
Lêer:2006-10-06 18 - Yellowtail Snapper.JPG|*Ocyurus chrysurus*
Lêer:Pristipomoides macrophthalmus.jpg|*Pristipomoides macrophthalmus*
Lêer:Vermilion snapper.jpg|*Rhomboplites aurorubens*
Lêer:Symphorichthys spirulus by Line1.jpg|*Symphorichthys spilurus*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Stawropol

:*Vir ’n artikel oor die krai met dieselfde naam, sien Stawropol-krai.*

**Stawropol** (Russies: Ста́врополь) is ’n stad in Rusland en die hoofstad van die federale deelgebied Stawropol-krai. Die bevolking in 2014 was 419&nbsp;816.

Dit is in 1777 ná die Russies-Turkse Oorlog van 1768–1774 gestig as ’n militêre kamp en het in 1785 ’n stad geword. Die staatsman prins Grigori Potjomkin het ’n groot rol gespeel in die stigting van die stad. Die Don-Kosakke het hulle daarna in en om die stad gevestig om die grense van die Russiese Ryk te verdedig.

Tsaar Aleksander&nbsp;I het verskeie Armeense gesinne in 1809 genooi om by die fort te gaan woon om handel in die gebied te bevorder. Die stad is in 1935 hernoem tot **Worosjilofsk**, maar het sy ou naam in 1943 teruggekry.

Die eerste en enigste uitvoerende president van die Sowjetunie, Michail Gorbatsjof, is in Stawropol-krai gebore en het ’n paar jaar lank in Stawropol gewerk as hoof van die krai se administrasie.

## Verwysings 
## Eksterne skakels 
* Amptelike webtuiste   
* Foto's  

* 15px Hierdie artikel is vertaal uit die Engelse Wikipedia
Moemaneng

**Moemaneng** is 'n nedersetting in die Vrystaat, Suid-Afrika. Tydens die apartheidera was Moemaneng waar die dorp Marquard se swartmense gewoon het.
Prinsenkamp

**Prinsenkamp** is ’n nedersetting in die munisipaliteit Nijkerk in die provinsie Gelderland in Nederland.
Tsjeko-meer

Die **Tsjeko-meer** (Russies: Чеко) is ’n klein varswatermeer in Siberië, Rusland, naby die Podkamennaja Toengoeskarivier in Krasnojarsk-krai. Dit is ’n komvormige meer van 708&nbsp;m lank, 364&nbsp;m breed en sowat 50&nbsp;m diep.

Wetenskaplikes bespiegel dat die meer geskep is tydens die Toengoeska-voorval, ’n ontploffing op 30&nbsp;Junie 1908 wat meer as 2&nbsp;000&nbsp;km² Siberiese taiga verwoes het. Sommige vermoed die meer, wat sowat 8&nbsp;km noordnoordwes van die voorval se hiposentrum lê, is gevorm deur ’n fragment wat die grond getref het.

In 1961 is in ’n ondersoek geraam dat die meer minstens 5 000 jaar oud is na aanleiding van meters diep slikbesinksel op die bodem;
nuwer navorsing dui egter daarop dat net sowat ’n meter van die sliklaag "normale besinksel" is en dat die meer baie jonger, sowat 100 jaar oud, is.

Klanktoetse is ook uitgevoer wat daarop dui dat die bodem keëlvormig is, wat ooreenstem met ’n impak-krater, en dit steun die teorie. Die lang as van die meer wys ook in die rigting van die episentrum van die Toengoeska-voorval ’n paar kilometer daarvandaan.
Verder dui magnetiese lesings op ’n moontlike stuk rots van ’n meter groot onder die meer se diepste punt, wat ’n fragment kan wees van die liggaam wat ontplof het.

In 2009 het navorsers van die Universiteit van Bologna die meer se bodem ondersoek. ’n Studie van die besinkel, isotope en stuifmeel het volgens hulle daarop gedui dat "die Tsjeko-meer gevorm is in die tyd van die Toengoeska-voorval."

## Verwysings 
: *15px Hierdie artikel is vertaal uit die Engelse Wikipedia*

## Eksterne skakels 
* geotimes.org 3D-rekonstruksie van die Tsjeko-meer
Tsjita

**Tsjita** (Russies: Чита́) is ’n stad in Rusland en die hoofstad van die federale deelgebied Zabaikalski-krai. Die bevolking in 2013 was 331&nbsp;346. Dit is geleë aan die samevloei van die Tsjita- en die Ingoda-rivier aan die Transsiberiese Spoorlyn, 900&nbsp;km oos van Irkoetsk.

## Verwysings 
: *15px Hierdie artikel is vertaal uit die Engelse Wikipedia*

## Eksterne skakels 
* Transbaikal-webtuiste oor Tsjita
Thornham

**Thornham** is 'n landbounedersetting in die Tsitsikammastreek. Dit is die eerste dorpie oos van die Stormsrivierbrug  op die N2-nasionale pad en sy naam staan met witgekalkte klippe teen die berghang uitgepak.

In 1860 het Thorne en Cunningham 'n deel van die plaas Blouleliesbos gekoop en in die 1900's is aanliggende grond bygekoop. Op 23 Julie 1968 is die 320 ha as die gesamentlike eiendom van 127 inwoners geregistreer. Die grond is nie onderverdeel nie en niemand besit 'n afsonderlike transportakte nie. Van die begin af was die dorpie eksklusief vir die bewoning van die afstammelinge van Thorne en Cunningham en grond kan nie aan buitestaanders verkoop word nie. Vandag staan die inwonertal by die 700. In 1955 is die naam Thornham aangeneem om die stigters te herdenk.

Die Morawiese kerk is die enigste kerk op Thornham. In 1915 is 'n skool in gebruik geneem wat Sondae as kerk gebruik is. Sondae was die pastoor die predikant en gedurende die week die meester. In 1964 is 'n volwaardige kerkgebou opgerig.

Die grond is vrugbaar, die reënval baie betroubaar en 'n fontein lewer vars water. Daar is baie werkgeleenthede op die plantasies, by die saagmeulens en in die toerismebedryf.

## Sien ook 
* Lys van dorpe in Suid-Afrika

## Verwysings 
*Serfontein, Jozua: Tsitsikamma - stories oor sy mense en dié kontrei. Observatory: Lotsha, 2006.
Clarkson

**Clarkson** is ‘n voormalige sendingstasie van die Morawiese Sendinggenootskap in die Tsitsikamma (streek). Dit is in 1839 deur biskop H.P. Hallbeck met vyf kleurlinggesinne van Enon en ‘n Fingo-hoofman met sy gevolg van kleinboere begin. William Wilberforce het 200 pond van sy vriend Thomas Clarkson ontvang vir gebruik op die nuwe sendingstasie. Clarkson was ‘n groot yweraar vir die afskaffing van slawerny. Eerw. Halter van Enon het die stasie uitgelê met Kerkstraat as die enigste straat met die bruinmense aan die een kant en die Fingo’s aan die ander kant van die straat. Desember 1840 is die eerste kerkgebou ingewy.

Eerw. Küster was van 1839 tot 1859 in beheer. Eerw. Zimmermann was met sy 25 jaar die langste op Clarkson werksaam. Die sendelinge het aanvanklik ook as onderwysers op die stasie gewerk en het hul dienste dikwels ook aan die omgewing se boere aangebied. So is boere se kinders deur hulle gedoop en is mediese hulp verleen. Goeie koringoeste, inheemse hout en die gebruik van die watermeul deur die blanke boere van die omtrek het geld opgelewer sodat in 1864 ‘n skool gebou kon word. Tydens beide wêreldoorloë is die Duitse leiers van die sendingstasie geïnterneer. Veral na die Tweede Wêreldoorlog het probleme met swak kerkbywoning, veediefstal, drankmisbruik en dranksmokkelary toegeneem. In 1970 het die Morawiërs hulle onttrek aan die beheer van die dorpie en in 1996 is die eiendomsreg aan die gemeenskap oorgedra.

In 1976 moes die Fingo’s volgens die Groepsgebiedewet na die Ciskei verhuis, maar het in 1994 weer na Clarkson en omliggende plase teruggekeer. Woonbuurte is in die dorpie vir hulle uitgelê. Weens beperkte werkgeleenthede is die werkloosheidsyfer hoog en die misdaad op ‘n onaanvaarbare hoë peil.

## Sien ook 
* Lys van dorpe in Suid-Afrika

## Verwysings 
## Bibliografie 
* Serfontein, Jozua: Tsitsikamma- stories oor sy mense en dié kontrei. Observatory: Lotsha Publications, 2006.
Elektrisiën

[duimnael|regs|300px|'n Elektrisiën besig om 'n [elektriese generator te koppel.]]

'n **Elektrisiën** is 'n beroep. Die uitoefening van die beroep behels die aanlê en ondersteuning van die infrastruktuur wat nodig is vir die voorsiening van elektrisiteit.

Daar is twee soorte elektrisiëns: lae spanning en hoog spanning elektrisiëns. Van 0 tot 1000 volts word as lae spanning geklassifiseer (huishoudelike toestelle, ligte en huise se bedrading), terwyl 1000 tot 288 000 volts as hoogspanning geklassifiseer word (masjinerie in fabrieke en kragdrade).

Die werk van 'n elektrisiën kan gevaarlik wees en spesiale maatreëls en deeglikheid word vereis om veilige werksomstandighede te verseker. Die ure kan ongereeld wees omrede onderhoud en nood-herstelwerk in die nag, oor naweke of openbare vakansiedae gedoen word. Die beroep word oorwegend deur mans beoefen, hoewel vrouens dit ook soms aanpak.

## Eksterne skakels 
* 
*
Oliver Tambo-huis

**Oliver Tambo-huis** is die ampswoning van die Adjunkpresident van Suid-Afrika. Dit is geleë op die hoek van Kerkstraat (nou Stanza Bopapestraat) en Dumbartonweg in Bryntirion in Pretoria. 

Die huis, oorspronklik bekend as **Over-Vaal**, is in 1937 gebou as ampswoning vir die administrateur van die destydse Transvaalprovinsie. Dit is ontwerp deur J.B. Dey en V.S. Reese-Poole, ‘n oud-medewerker van sir Herbert Baker. Op versoek van die eerste bewoner is dit gebou in die Kaaps-Hollandse herlewingstyl. Aanvanklik het die dubbelverdiepinggebou ‘n rietdak gehad, maar dit is later jare met leiklip vervang.

In die huis word ‘n pragtige kunsversameling gehuisves: skilderye deur o.a. Pierneef, Tinus de Jongh en Erich Mayer en beeldhouwerke deur o.a. Anton van Wouw. Van Wouw se “President Kruger in ballingskap” en “Op Brandwag” is daar te sien. Verder is daar antieke meubels, koperware, keramiek en ander kunsvoorwerpe. Reese-Poole het ook die besondere tuin uitgelê.

## Bibliografie 
* Over-Vaal, die geskiedenis van ‘n ampswoning. Lantern, Desember, 1963
* *Standard Encyclopaedia of Southern Africa*, deel 8. Kaapstad: Nasou, 1973.
International Behavioural and Neural Genetics Society

Die **International Behavioural and Neural Genetics Society** (**IBANGS**, Internasionale Gedragswetenskappe en Neurale Genetiese Vereniging) is in 1996 gestig. Die doel van IBANGS is "die gebied van neurogedragsgenetika te bevorder".

## Profiel 
### Missie 
Die IBANGS se missie is om die gebied van neurogedragsgenetika te bevorder deur: om uitnemendheid in navorsing op gedrags- en neurogenetika te bevorder
* publikasie van 'n wetenskapsjoernaal, *Genes, Brain and Behavior* in samewerking met Wiley-Blackwell

### Toekennings 
Elke jaar erken IBANGS top-wetenskaplikes in die gebied van neurogedragsgenetika met:
* Die "IBANGS Distinguished Investigator Award" vir voortreflike bydraes tot die neuro-gedragsgenetika
* Die "IBANGS Young Scientist Award" vir belowende jong wetenskaplikes
* "Travel Awards" vir studente, post docs, en junior universiteitsdosente om 'n IBANGS Jaarlikse Vergadering by te woon, gefinansier deur die National Institute on Alcohol Abuse and Alcoholism

'n "Distinguished Service Award" word gegee vir uitsonderlike bydraes tot die veld op 'n ongereelde basis.

## Geskiedenis 
IBANGS is in 1996 gestig as die "European Behavioural and Neural Genetics Society", met Hans-Peter Lipp as sy president. IBANGS is 'n stigterslid van die Federation of European Neuroscience Societies. Die huidige president is Josh Dubnau (2012-2013).

## Verwysings 
## Eksterne skakels 
* International Behavioural and Neural Genetics Society tuisblad
Tsitsikamma (streek)

regs|duimnael|300px|Witelspiek in die Tsitsikammaberge gesien vanaf die N2 nasionale pad
[duimnael|300px|regs|Tsitsikamma se kuslyn, uitsig oor [Nature's Valley, Formosapiek is die hoogste piek linksbo op die foto.]]

**Tsitsikamma** is die gebied wat in die oostelike deel van die Tuinroete tussen Knysna en Humansdorp geleë is en wyd bekend is om sy besondere natuurskoon.

Streng gesproke begin die Tsitsikamma by die Bloukransrivier (die grens tussen die Oos- en die Wes-Kaap) in die weste, met die see naby Jeffreysbaai as die oostelike grens. Die Tsitsikammaberge vorm die noordgrens en waar die berge aan die oostekant eindig, vorm die Kromrivier die grens tot by die see tussen Jeffreysbaai en St. Francisbaai. Die Indiese Oseaan vorm die suidelike grens. Deur toerisme-belange word die Keurboomsrivier egter dikwels as die wesgrens van die Tsitsikamma aanvaar.

Die Tsitsikamma val in twee dele uiteen. Die Bo-Tsitsikamma aan die westekant bestaan oorwegend uit natuurlike bos en plantasies met tussenin plase. Vroeër was die arm boswerkers in hierdie deel gevestig. In die Onder-Tsitsikamma is meer bewerkte landbougrond en weinig plantasies.

Die gebied is bekend vir sy berge, bosse, strome, klowe en ongerepte kuslyn. Verskeie riviere in gewoonlik diep valleie deurkruis die gebied. Dit reën dwarsdeur die jaar, die klimaat is matig en selde is daar sneeu op die bergpieke. Die inheemse bome en die fynbos is 'n aanduiding van die suur grond. Hier is die tuiste van die opregte en Outeniekwageelhout, ysterhout, hardepeer, stinkhout en ander inheemse houtsoorte.

Geen werklike dorpe lê binne die streek nie. Klein vestigings is Coldstream, Stormsrivier, Thornham en Clarkson. Kareedouw (in die Langkloof) en Humansdorp is die naaste dorpe.

Ekonomiese aktiwiteit het begin met die kap van bome in die inheemse woude. Teenswoordig is daar groot denneplantasies en saagmeulens. Veral in die oostelike deel is daar groot plase met melkbeeste. Veldblomme is ook 'n bron van inkomste. Die oopstel van die groot brûe oor die diep rivierklowe en die N2-tolpad in 1984 het die ekonomie en toerisme gestimuleer. Rondom en by die mond van die Stormsrivier is 'n deel van die Tuinroete Nasionale Park met sy Otterwandelpad. Eersterivierstrand en Oubosstrand is as strandoorde ontwikkel. Vanaf die Bloukransrivierbrug vind die wêreld se hoogste rekspronge plaas.

Aan die verraderlike stuk kuslyn tussen Stormsriviermond en Kaap St Francis lê 20 skeepswrakke. Hier is ook die Klasiesriviergrotte wat tekens opgelewer het dat daar reeds menslike bewoning was in die Steentydperk. Oorweging word daaraan geskenk om hierdie grotte tot Wêrelderfenisgebied te laat verklaar.

## Sien ook 
* Tsitsikamma Nasionale Park (sedert 6 Maart 2009 deel van die Tuinroete Nasionale Park)
* Tsitsikammaberge
* Lys van streeksname in Suid-Afrika

## Bibliografie 
* Serfontein, Jozua: Tsitsikamma – stories oor sy mense en dié kontrei. Observatory: Lotsha Publications, 2006. 
* *Standard Encyclopaedia of Southern Africa*, deel 10. Kaapstad: Nasou, 1974. 
* van Waart, Sue: Zitzekamma – boomkatedraal van die Tuinroete. Pretoria: LAPA, 2006.
Victor Ludorum

**Victor Ludorum** is Latyn vir "*die wenner van die spele.*"  Dit is gewoonlik ’n trofee wat aan die mees suksesvolle span, klub of mededinger by ’n sportgebeurtenis oorhandig word.  Dit is algemeen by regattas en was ’n tradisie by sommige Britse privaatskole.  Dit word gewoonlik toegeken aan die atleet/deelnemer wat die meeste items gewen het of wat die meeste punte behaal het deur aan verskillende items deel te neem.

Vroulike mededingers ding gewoonlik mee om die **Victrix Ludorum**.

## Verwysings
Blagowesjtsjensk

** Blagowesjtsjensk** (Russies: Благове́щенск) is ’n stad in Rusland en die hoofstad van die federale deelgebied Amoer-oblast. Die bevolking in 2014 was 220&nbsp;077.

## Verwysings 
## Eksterne skakels 
* Amptelike webtuiste 

* 15px Hierdie artikel is vertaal uit die Engelse Wikipedia
Woronezj

:*Vir ’n artikel oor die oblast met dieselfde naam, sien Woronezj-oblast.*

**Woronezj** (Russies: Воро́неж) is ’n stad in Rusland en die hoofstad van die federale deelgebied Woronezj-oblast. Dit is aan weerskante van die Woronezj-rivier geleë, 12&nbsp;km van waar dit in die Don-rivier vloei. Die bevolking in 2014 was 1&nbsp;014&nbsp;610.

duimnael|links|300px|Woronezj

## Verwysings 
: *15px Hierdie artikel is vertaal uit die Engelse Wikipedia*

## Eksterne skakels 
* Voronezh.Net Amptelike webtuiste  
* Woronezj-staatsuniversiteit
Coldstream

**Coldstream** is 'n klein nedersetting in die Oos-Kaap, Suid-Afrika in die Tsitsikamma streek. Die nedersetting is net noord van die N2-nasionale pad, oos van die Bloukransrivierbrug en die R102-hoofpad gaan deur die nedersetting. 

In 1910 is 'n grafsteen hier uitgegrawe wat ongeveer 2000 jaar oud mag wees. Op die klip is 'n tekening van 'n kunstenaar wat 'n palet en 'n veer (vir 'n kwas) vashou. Die ontdekking het 'n groot beroering veroorsaak onder paleontoloë.

## Sien ook 
* Lys van dorpe in Suid-Afrika
* Cold Stream (Buffels) in KwaZulu-Natal

## Verwysings 
## Bronne 
* Op Pad in Suid-Afrika. B.P.J. Erasmus. 1995.
Kaloega

:*Vir ’n artikel oor die oblast met dieselfde naam, sien Kaloega-oblast.*

**Kaloega** (Russies: Калуга) is ’n stad in Rusland en die hoofstad van die federale deelgebied Kaloega-oblast. Dit is aan die Oka-rivier geleë, 160&nbsp;km suidwes van Moskou. Die bevolking in 2019 was 336&nbsp;726.

## Geografie 
### Klimaat 
Die klimaat is gematig kontinentaal; die gemiddelde jaarlikse temperatuur is 4,4 °C, die gemiddelde jaarlikse reënval 696 millimeter.

## Eksterne skakels 
* Inligting oor die streek
* Kaloega-forum
* Foto's

* 15px Hierdie artikel is vertaal uit die Engelse Wikipedia
Archangelsk

:*Vir ’n artikel oor die oblast met dieselfde naam, sien Archangelsk-oblast.*

**Archangelsk** (Russies: Арха́нгельск [ʌrˈxangʲɛlʲsk]; wetenskaplike transliterasie: ''Archangel'sk'') is ’n stad in die noorde van Rusland en die administratiewe setel van die federale deelgebied Archangelsk-oblast, geleë naby die monding van die Dwina in die Witsee. Die bevolking in 2013 was 350&nbsp;985. Die stadsgebied strek oor 'n afstand van meer as 40 km langs die oewers van die Noordelike Dwina (*Sewernaja Dwina*) en oor talle eilande in sy rivierdelta.
[duimnael|links|Die Anglikaanse Kerk van Archangelsk, 'n houtgebou wat in 1853 opgerig is, getuig van die historiese handelsbande met Engeland wat oorspronklik deur die *[Muscovy Company* aangeknoop is. Klein groepe Engelse handelslui het hulle hier gevestig]]
duimnael|links|'n Russiese ikoon van 1741 deur 'n onbekende meester beeld die aartsengel Michael as beskermer van Archangelsk uit
Archangelsk, wat met die versterking van die 12de eeuse Aartsengel Michaelklooster in 1584 as Nowocholmogorskij Gorod gestig en deur tsaar Iwan IV aangewys is as die eerste (en voorlopig enigste) Russiese seehawe van waar internasionale handel met Engeland, die Lae Lande en ander Wes-Europese lande kon word. 

Rusland het in hierdie tydperk, toe alle oostelike kusgebiede onder Poolse en Sweedse beheer was, nog nie oor enige seehawe langs die Oossee beskik nie. So was Archangelsk tot in die 1720's, toe dit deur Sint Petersburg verbygesteek is, die belangrikste seehawe van Middeleeuse en vroeë moderne Rusland. 

Eers gedurende die Groot Nordiese Oorlog tussen 1700 en 1721 het die prentjie begin verander nadat tsaar Pieter I in 1703 daarin geslaag het om 'n kusstreek in die noordooste te verower. Hier, naby die Sweedse vesting Nyenskans, sou sy nuwe hoofstad, Sint Petersburg, ontstaan. Tsaar Pieter die Grote het Archangelsk tot Rusland se grootste vlootbasis laat uitbou en ook 'n skeepswerf hier laat oprig. Vir die res van die 18de eeu is volgens beramings sowat die helfte van Rusland se buitelandse handelstrome deur Sint Petersburg se hawe gehanteer, veertig persent deur ander Russiese Oosseehawens (hoofsaaklik Riga, Reval en Narva) en net tien persent deur Archangelsk.

Tans is Archangelsk een van die vernaamste nywerheidstede in Noord-Rusland. Naas Moermansk en Anadir is sy seehawe die belangrikste vertrekpunt vir plesierbootvaarte na die Arktiese Seegebied.

## Verwysings 
## Verdere leesstof 
* Ogorodnikof, Stepan. (1890) Очерк истории города Архангельска в торгово-промышленном отношении (Очерк истории города Архангельска в торгово-промышленном отношении) op runivers.ru in DjVu- en PDF-formaat 

## Eksterne skakels 
;Wiki-webtuistes
----

;Amptelike webtuistes
----
* *Amptelike webtuiste* 
;Tydskrifartikels
----
*  Julia Röttjer: *Handel am Weißen Meer. Archangelsk als Hafenstadt im Norden*. In: *OST-WEST. Europäische Perspektiven (OWEP)* 2/2013
Kleintand-jobvis

Die **Kleintand-jobvis** (*Aphareus rutilans*) is 'n vis wat voorkom in die tropiese en subtropiese water van die Indiese-Pasifiese area en aan die ooskus van Afrika vanaf Oman tot by Port Alfred. In Engels staan die vis bekend as die *Rusty jobfish*.

## Voorkoms 
Die vis se kop en lyf is silwer-rooierig tot ligpers aan die rugkant. Die binnekant van die mond, kieuekamer en kieue is silwer. Die onderste lip is swart. Die stert- en analevin se laaste strale is lank en die stertvin is diep gevurk. Die vis word tot 1.3&nbsp;m lank en weeg dan 11&nbsp;kg.

## Habitat 
Die vis leef in koraal- en rotsriwwe in water wat 50–330&nbsp;m diep is. Hulle vreet vis, skaaldiere en inkvisse. Hulle is alleenlopers.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Aphareus-rutilans.html
* http://eol.org/pages/206837/overview
Loodgieter

duimnael|regs|300px|'n Loodgieter herstel verstopte pype.

'n **Loodgieter** is 'n beroep. Persone wat die beroep beoefen spesialiseer in die installering en onderhoud van waterwerke, rioolwerke, dreine en ander pypleiding.

Die woord *loodgieter* dateer vanuit die Romeinse Ryk en verwys na die giet van stroke lood en loodpype. Vandag word lood egter nie meer gebruik nie omdat dit giftig is. Moderne pype word hoofsaaklik van plastiek of koper vervaardig (beide roes nie).

Tipiese take wat 'n loodgieter verrig sluit in:
* Installering van krane, pype en dreine;
* Skoonmaak van dreine en geblokte pype;
* Opspoor en herstel van lekkasies; en
* Installering van warmwater-toestelle (soos geisers)

Persone wat die beroep oorweeg moet hardwerkend wees, nie deur vreemde reuke afgesit word nie, bereid wees om in vuil plekke in te kruip, en verstaan hoe dreinering en waterdruk werk.
Tweekol-snapper

Die **Tweekol-snapper** (*Lutjanus bohar*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Durban. In Engels staan die vis bekend as die *Twinspot snapper*.

## Voorkoms 
Die vis is donkerbruin aan die rugkant en rooierig op die sye. Daar is 'n wit kol op die skubbe wat wit lyne vorm. Die onvolwasse visse en jong volwassenes het twee wit kolle op die lyf, een op die lyf net onder die middel van die dorsalevin en die ander op die lyf agter die dorsale vin. Die dorsale-, anale- en bekkenvinne is donkerder van kleur met wit rante aan die voorkant. Die vis word tot 90&nbsp;cm lank en weeg dan 13&nbsp;kg.

## Habitat 
Die vis leef in koraalriwwe in water wat tot 70&nbsp;m diep is. Hulle vreet hoofsaaklik ander vis en kan dus ook ciguatera vergiftiging veroorsaak. Hulle vreet ook skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Lutjanus-bohar.html
Kostroma

:*Vir ’n artikel oor die oblast met dieselfde naam, sien Kostroma-oblast.*

**Kostroma** (Russies: Кострома́) is ’n historiese stad in Rusland en die hoofstad van die federale deelgebied Kostroma-oblast. Dit is by die samevloei van die Wolga- en die Kostroma-rivier geleë en is deel van die Goue Ring van historiese nedersettings, wat stede soos Wladimir en Soezdal insluit. Die bevolking in 2013 was 271&nbsp;445.

## Geskiedenis 
Die stad word die eerste keer in die Russiese Primêre Kronieke vir die jaar 1213 genoem, maar historici glo dit kon meer as ’n halfeeu vantevore deur Joeri Dolgoroeki gestig gewees het. Dit is in 1238 deur die Goue Horde verwoes. Die prins was toe Wasili van Kostroma, jonger broer van die beroemde Aleksander Nefski. Dit is later deur Iwan I van Moskou gekoop.

As een van die mees noordelike stede van Moskowië het dit gedien as skuilplek vir prinse toe Moskou in 1382, 1408 en 1433 aangeval is. Boris Godoenof het die Ipatijef-klooster in stene laat herbou. Dit is net betyds voltooi om die verhoog te wees vir van die mees dramatiese gebeure van die Tyd van Beroeringe.

Die eerste tsaar van die Huis van Romanof, Michail, het ook as kind in dié klooster gewoon. Dit is hier waar hy die leierskap van Rusland in 1612 aangebied is. Dit het deur die jare ’n sagte plek in die harte van die Romanof-heersers bly beklee en is deur talle van hulle besoek. ’n Houthuis van Michail Romanof bestaan vandag nog in die klooster.

## Eksterne skakels 
* Kostroma
* Stadskaart
* Virtuele toer 
* Foto's van die stad se argitektuur

* 15px Hierdie artikel is vertaal uit die Engelse Wikipedia
Koergan

:*Vir ’n artikel oor die oblast met dieselfde naam, sien Koergan-oblast.*

**Koergan** (Russies: Курган) is ’n stad in Rusland en die hoofstad van die federale deelgebied Koergan-oblast. Dit is aan die Transsiberiese Spoorlyn geleë, tussen Jekaterinburg en Omsk. Koergan is die grootste stad langs die Tobol se onderloop in Rusland.

Dit is in 1662 gestig as **Tsarjowo Gorodisjtsje** (Царёво Городи́ще) en het sy huidige naam in 1782 gekry. Die bevolking in 2021 was 309&nbsp;285.

## Eksterne skakels 
*  
*  Amptelike webwerf
*  
* 15px Hierdie artikel is vertaal uit die Engelse Wikipedia
Inryteater

duimnael|regs|300px|'n Inryteater.
duimnael|regs|300px|'n Leë inryteater.

'n **Inryteater** (of **inry**) is 'n rolprent-teater wat uit 'n groot skerm, projektorkamer en 'n parkeerarea vir motors bestaan. Kliënte kan in 'n inry rolprente vanuit die privaatheid en gemak van hulle motors geniet.

Die skerm word gewoonlik op 'n staalstuktuur gemonteer, hoewel 'n eenvoudige muur wat wit geverf is ook soms gebruik word. Die area tussen die skerm en eerste ry karre word dikwels as 'n speelarea vir kinders ingerig of vir ander vermaaklikheid gebruik. Advertensies word gewoonlik op die agterkant van die skerm aangebring om ekstra inkomste te verseker.

Die film word vanuit die projektorkamer op die skerm geprojekteer. 'n Snoepwinkel word soms aan die projektorkamer gebou om kliënte van verversings te voorsien.

Oorspronklik is die klank deur luidsprekers wat op die skerm gemonteer is gespeel, maar later is individuele luidsprekers gebruik wat aan die motors se ruite kon hak. Die stelsel is later vervang deur lae frekwensie radiouitsendings wat op die motor se radio opgevang kon word.

Inryteaters was gewild in die laat 1950's en vroeë 1960's. Die koms van televisie en kostes verbonde aan groot landareas het geleidelik tot die uitfasering van inrye gelei. Vandag is slegs enkele inryteaters steeds in gebruik.

Suid-Afrika se laaste inry, die Menlyn Park-inryteater, het aangekondig dat hulle op 28 Februarie 2014 gaan sluit. Die inry op die Menlyn Park-winkelsentrum se dak was die laaste van sy soort in die land nadat die Velskoen-inry in Randburg sy deure in Junie 2012 gesluit het.

In 2014 het die 'n Amerikaanse restaurantgroep, Johnny Rockets, aangekondig dat hulle 'n vennootskap met die inryteatermaatskappy 'VSA Drive-ins' aangegaan het, met die doel om 200 splinternuwe inryteaters teen 2018 in die VSA oop te maak.

## Verwysings 
## Eksterne skakels
Kirof

:*Vir ’n artikel oor die oblast met dieselfde naam, sien Kirof-oblast.*

**Kirof** (Russies: Киров), voorheen bekend as **Wjatka** (Вя́тка) en **Chlinof** (Хлы́нов), is ’n stad in Rusland en die hoofstad van die federale deelgebied Kirof-oblast. Dit is aan die Wjatka-rivier geleë. Die bevolking in 2013 was 483&nbsp;176.

## Eksterne skakels 
* Wjatka. Materiaal vir die Geskiedenis van die XVII en XVIII Eeu (1887) (Вятка. Материалы для истории города XVII и XVIII столетий) by Runivers.ru in DjVu- en PDF-formaat 

* 15px Hierdie artikel is vertaal uit die Engelse Wikipedia
Koersk (dubbelsinnig)

Die naam **Koersk** kan verwys na:

*Koersk, ’n stad in Rusland.
*Koersk-oblast, een van die deelgebiede van Rusland.
*K-141 *Koersk*, 'n Russiese duikboot wat op 12 Augustus 2000 in die Barentssee gesink het.
Groen-jobvis

Die **Groen-jobvis** (*Aprion virescens*) is 'n vis wat voorkom in die Indiese-Pasifiese area en aan die ooskus van Afrika vanaf die Golf van Aden tot by Oos-Londen. Dit was al gevind by Knysna. In Engels staan die vis bekend as die *Green jobfish* terwyl dit ook as *Kaalkop* bekend staan in Afrikaans.

## Voorkoms 
Die kop en lyf is donker groen of blou aan die bokant terwyl die sye helder blouerig pers is. Die middelste dele van die dorsalevin se basis is swart. Die stertvin is gevurk en die pektorale vinne is kort. Daar is 'n groef op die snoet onder die neusgate. Die vis word tot 1.1&nbsp;m lank en weeg tot 16&nbsp;kg.

## Habitat 
Die vis leef in koraal- en rotsriwwe in water wat 20-180+&nbsp;m diep is. Hulle vreet vis, krappe, soöplankton en garnale en is gewoonlik alleenlopers maar kom soms saam voor in groepe van 4-6 visse. Die vis is gewild onder die skubaduikers. Die IGFA hengelrekord is 15.4&nbsp;kg en gevang naby Kaap Vidal. Die vis is 'n goeie eetvis maar het ook al ciguatera vergiftiging veroorsaak.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Aprion-virescens.html
* http://eol.org/pages/206839/overview
Rivier-snapper

Die **Rivier-snapper** (*Lutjanus argentimaculatus*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Jeffreysbaai. In Engels staan die vis bekend as die *River snapper*.

## Voorkoms 
Die vis is groenerig tot rooibruin aan die rugkant en rooierig silwer aan die onderkant. Spesies uit varswater of standmere is gewoonlik donkerder as spesies uit die see. Die rante van die skubbe is silwerig. Die onvolwasse visse het twee blou strepe onder die oë. Die vis word tot 1.2&nbsp;m lank en weeg dan ten minste 16&nbsp;kg.

## Habitat 
Die vis leef in rots en koraalriwwe tot in water wat 120&nbsp;m diep is. Die onvolwasse visse leef in strandmere en ook in varswater. Die vis is 'n roofvis en vreet visse en skaaldiere. Hulle broei in die lente en somer weg van die kus. Dit is 'n goeie eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Lutjanus-argentimaculatus.html
Boggel-snapper

Die **Boggel-snapper** (*Lutjanus gibbus*) is 'n vis wat voorkom in die Indies-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die *Humpback snapper*.

## Voorkoms 
Die profiel van die kop is sterk konkaaf wat die vis sy naam gee. Die volwasse vis is donker rooibruin en die onvolwasse vis is ligrooi tot blou grys. Die stertvin is gevurk maar die punte is rond. Die vis word tot 50&nbsp;cm lank.

## Habitat 
Die vis leef in koraalriwwe in water wat 3–150&nbsp;m diep is maar word selde dieper as 30&nbsp;m gesien. Die onvolwasse vis kom in seegras en wortelboom areas voor. Die vis vreet snags en vreet wel vis, krap, garnale en slakke. Die vis is redelik onaftief bedags en kom in skole voor. Volwassenheid word bereik wanneer die vis 26-31&nbsp;lank word. Hulle broei in tropiese areas.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Lutjanus-gibbus.html
Blouband snapper

Die **Blouband snapper** (*Lutjanus kasmira*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Oos-Londen. In Engels staan die vis bekend as die *Bluebanded snapper*.

## Voorkoms 
Die vis is geel aan die bokant met vier donkerblou strepe op die sye. Die onderkant is wit of liggeel met ligte blouerige grys lyne op die skubbe lyne. 'n Swart kol is soms sigbaar op die sylyn net onder die middel van die dorsalevin. Die vis word tot 33&nbsp;cm lank.

## Habitat 
Die vis leef in koraal- en rotsriwwe in water wat 5–265&nbsp;m diep is maar word gewoonlik gesien tussen 15–40&nbsp;m. Hulle vreet snags vis, krap, koppotiges, mondpotiges en planktoniese skaaldiere. Die visse word dikwels in skole gesien oor die riwwe in die dag. Hulle bereik volwassenheid wanneer hulle 18–23&nbsp;cm lank word. Die vis paar in klein groepe, gewoonlik in die vroeë aand gedurende die laat winter of vroeë lente. Die vis is 'n smaaklike eetvis en kan in groot akwariums aangehou word.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* *Lutjanus kasmira* by Fishbase.
Magadan

: *Vir ’n artikel oor die oblast met dieselfde naam, sien Magadan-oblast.*

**Magadan** (Russies: Магада́н) is ’n stad in Rusland en die hoofstad van die federale deelgebied Magadan-oblast. Dit is aan die See van Ochotsk geleë. Die bevolking in 2013 was 95&nbsp;048.

## Eksterne skakels 
* Kaart van Magadan 
* *The road up to the Kolyma river*  Dokumentêre video

* 15px Hierdie artikel is vertaal uit die Engelse Wikipedia
Orenburg

:*Vir ’n artikel oor die oblast met dieselfde naam, sien Orenburg-oblast.*

**Orenburg** (Russies: Оренбург) is ’n stad in Rusland en die hoofstad van die federale deelgebied Orenburg-oblast. Dit is aan die Oeral-rivier en 1&nbsp;478&nbsp;km suidoos van Moskou geleë, baie na aan die grens met Kazachstan. Die bevolking in 2014 was 560&nbsp;046.

## Verwysings 
## Eksterne skakels 
* Forum van Orenburg 

* 15px Hierdie artikel is vertaal uit die Engelse Wikipedia
Dorie-snapper

Die **Dorie-snapper** (*Lutjanus fulviflamma*) is 'n vis wat voorkom in die Indies-Pasifiese area, die Rooisee en aan die ooskus van Afrika vanaf die Persiese Golf tot by Oos-Londen. In Engels staan die vis bekend as die *Dory snapper*.

## Voorkoms 
Die vis is oor die algemeen silwerwit, groen, pienk of geel aan die rugkant en daar is een swart kol op die sylyn regoor die agterkant van die dorsale vin. Die vis word tot 35&nbsp;cm lank.

## Habitat 
Die vis leef in koraal- en rotsriwwe in water wat 3–35&nbsp;m diep is en word ook gevind oor modderige bodems. Die onvolwasse visse leef in wortelboom moerasse, strandmere en seegras. Hulle vreet vis en skaaldiere en leef in skole saam. Die vis broei gedurende Augustus tot Desember oor die riwwe.

Die vis lyk baie soos die swartkol-snapper (*Lutjanus ehrenbergii*).

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Lutjanus-fulviflamma.html
Gespikkelde snapper

Die **Gespikkelde snapper** (*Lutjanus rivulatus*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf die Oman tot by Kasouga naby Port Alfred. In Engels staan die vis bekend as die *Speckled snapper*.

## Voorkoms 
Die vis se lyf is bruin aan die bokant en silwerbruin aan die onderkant met 1-4 blouerige kolletjies op die skubbe. Die kop is geel-bruin en bedek met golwende blou lyne. Die vinne is dof met geel rante. Die onvolwasse visse het 3-8 vertikale donker dowwe strepe oor die lyf en 'n wit kol op die sylyn in die middel van die lyf. Die vis word tot 80&nbsp;cm lank en weeg tot 11&nbsp;kg.

## Habitat 
Die vis leef in koraal- en rotsriwwe in water wat 5–100&nbsp;m diep is. Hulle vreet vis, skaaldiere, koppotiges, seekastaiings en rooiaas. Hulle is alleenlopers, en bly gewoonlik in grotte of onder oorhange. Die vis bereik volwassenheid wanneer dit 45–50&nbsp;cm lank word en broei in die somer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* *Lutjanus rivulatus* by Fishbase.
Russell se snapper

**Russell se snapper** (*Lutjanus russellii*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf die Persiese Golf tot by Durban. In Engels staan die vis bekend as ''Russel's snapper''.

## Voorkoms 
Die vis is geelbruin aan die bokant en geel of pienk aan die onderkant. Daar is 'n ovaalvormige swart kol op die lyf net bo die sylyn en onder die agterste gedeelte van die dorsale vin. Daar is 7-8 goudbruin horisontale strepe oor die lyf vanaf die kop tot voor die basis van die stertvin. Die vis word tot 45&nbsp;cm lank.

## Habitat 
Die vis leef in koraal- en rotsriwwe in water wat 3–80&nbsp;m diep is. Die onvolwasse vissies leef in getypoele en wortelboom areas. Hulle vreet skaaldiere, hoofsaaklik krappe. Hulle leef in klein skole en broei gedurende die somer. Die vis kan oorleef in groot akwariums.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.org/summary/Lutjanus-russellii.html